Document ID: /roh_data/filtered/fineweb-2-filterrobots_roh.jsonl.gz/12589

La radunanza communala da Lantsch n'ha vul betg dar 7,6 milliuns francs per la meglierziun funsila. Quai cun in in cler resultat.
Plinavant ha il suveran da Lantsch approvà il quint annual da l'onn passà. Quel serra cun in surpli da passa 100'000 francs tar investiziuns totalas da bun 6,8 milliuns francs.
Il cashflow munta a 2 milliuns francs ed è cun quai 1 milliun sur il budget. Grazia a quest resultat positiv saja la basa finanziala da Lantsch danovamain vegnida meglierada, scriva la vischnanca.
RR novitads 23:00